Romanichthys valsanicola

D'Romanichthys valsanicola ass eng Fëschaart aus der monotypescher Gattung Romanichthys an der Famill vun de Pijen (Percidae). D'Aart gouf 1957 beschriwwenhttp://eol.org/pages/212530/overviewhttp://www.fishbase.org/summary/6315.

Et ass e preglaziaalt Relikt, dat soss an der ganzer Palearktis wäit verbreet war. Fir den Ament ass d'Aart just am Floss Vâlsan a Rumänien endeemesch. Si lieft an engem ee Kilometer laange Gebitt vum Floss beim dem Duerf Brădetu, fréier war de bekannten Areal awer méi grouss a louch och an de Flëss Argeș a Râul Doamnei.

De Kierper ass bis 12,5 cm laang an huet eng ronn Form mat zwou Dorsalflossen. De Kapp ass breet a schuppeg. Den Abdomen ass wäiss oder gielzegPetru Bănărescu. Fauna Republicii Populare Române. Vol. XIII : Pisces — Osteichtyes (Pești ganoizi și osoși). București. Editura Academiei Republicii Populare România, 1964..

D'Romanichthys valsanicola ass e ganz rare Fësch. Se gëtt dann och vun der IUCN als kritesch a Gefor aklasséierthttp://www.iucnredlist.org/details/19740/0.

 Um Spaweck 

Kategorie:Endeemesch Fauna a Rumänien
Kategorie:Perciformes